Verbruikersake: Jy kla nou hier oor kredietburo’sArgieffoto. Verbruikers met klagtes oor kredietburo’s en kredietinligting moes die afgelope paar jaar by die Ombudsman vir Kredietinligting kla. Diegene met klagtes oor krediet moes by die Nasionale Kredietreguleerder gaan hulp vra en diegene wat oor banke wou kla, by die Bankombudsman. Sedert 1 Oktober moet verbruikers wat klagtes het oor kredietburo’s wat met banke verband hou, egter nou by die Bankombudsman kla. Ina Opperman verduidelik waar jy moet kla. Volgens die Bankombudsman se kantoor moet alle klagtes wat met banke verband hou, sowel as klagtes wat handel oor banke wat verbruikers by kredietburo’s gelys het, ingedien word by die Bankombudsman om die klagteproses geriefliker en minder verwarrend vir verbruikers te maak. Hierdie klagtes moet dus voortaan by die kantoor van die Bankombudsman ingedien word: OF Die Ombudsman vir Kredietinligting se kantoor kan steeds alle ander klagtes oor kredietburo’s en kredietinligting hanteer wat nie met banke verband hou nie. Hierdie ombudsman se kantoor los klagtes op van verbruikers en ondernemings wat negatief geraak word deur kredietburo-inligting. Die Nasionale Kredietreguleerder (NKR) pas die Nasionale Kredietwet toe. Kredietverskaffers, skuldberaders en kredietburo’s moet by die NKR registreer en die NKR hanteer dan verbruikersklagtes oor hierdie instellings.